google/wiki40b huggingface dataset:
Alf Sjöberg

Biografi

I sine yngre dager interesserte han seg i skuespilleryrket, både på teateret og i spillefilmen. Han gikk på Dramatens elevskola 1923–25 og opptrådte deretter som skuespiller på Dramaten. Sjöbergs første bemerkelsesverdige rolle fikk han som 22 åring da han spilte i Selma Lagerlöfs filmadapsjon Ingemarsarvet fra 1925. Men skuespilleryrket skulle vise seg å bli nedprioritert allerede 4 år senere, da han i stedet begynte å regissere film. Totalt sett medvirket Alf Sjöberg kun i tre filmroller. 
Hans første spillefilm, Den sterkaste (1929), regisserte han sammen med Axel Lindblom. Det gikk 11 år før han prøvde seg igjen, denne gangen sammen med Thor L. Brooks. Det var først ved hans tredje film, Den Blomstertid (1940), at Sjöberg regisserte alene. Etter dette årstallet regisserte han sporadisk spillefilmer frem til sin død. Hans mest kjente filmer er  med stor sannsynlighet Hets (1944) og Fröken Julie (1951). For disse filmene mottok han gullpalmen ved Cannes Filmfestival samme år som utgivelsene. 
Alf Sjöberg har også hatt stor innflytelse innenfor svensk teater. Han ville radikalisere teateret fordi han oppfattet dette som en revolusjonerende kraft i kampen mot sosial urettferdighet. Han hentet bl.a. inspirasjon fra sovjetisk og tysk modernisme, samtidig som han fremmet ønsket om et sant folketeater. 20 år senere, på 1950-tallet, hadde Sverige en sosialdemokratisk regjering. Dette gav Sjöberg en mulighet til å påvirke den svenske kulturpolitikken siden han var en av statsministeren Tage Erlanders nære venner. Dette klarte han ved å introdusere bl.a. Bertolt Brecht i svensk scenekunst. Foruten om hans bidrag til svensk teater og filmindustri, har han også fungert som mentor og coach for Ingmar Bergman. I tillegg har Alf Sjöberg lagt igjen et vesentlig renommé innenfor svensk TV da han som pioner på feltet produserte Hamlet (1955).
Alf Sjöberg døde tragisk i en bilulykke 17. april 1980.
«Maud»

«Maud» til Vollen i Asker

I 1990 kjøpte Asker kommune båten fra HBC for én dollar. Det ble anslått at det ville koste 230 millioner kroner å sette vraket istand og få det transportert til Norge.

Maud Returns Home er et prosjekt satt igang av eiendomsfirmaet Tandberg Eiendom AS for å hente «Maud» hjem til Vollen og Norge, etter 80 år på havets bunn i Nordvestpassasjen ved Iqaluktuutiaq, Canada. Det ble 13. april 2011 kjent at Tandberg Eiendom AS, som rett før hadde kjøpt handelsstedet Vollen i Asker, vil hente Maud tilbake til Vollen. Tandberg Eiendom AS overtok eieransvaret av «Maud» fra Asker kommune april 2011. Målet er å bygge et Maudmuseum som skal presentere båten og dens ekspedisjonshistorie i tiden mellom 1918 og 1925. Maud Returns Home ble planlagt med ekspedisjonsstart våren 2012 fra Vollen, hvor selve bergingen av «Maud» skulle skje i løpet av to sommermåneder da isen trekker seg tilbake. Hjemreisen var planlagt i to etapper med overvintring på Grønland og endelig ankomst til Vollen våren 2013.
Sommeren 2016 ble skroget hevet i Cambridge Bay. Planen var den gang å slepe skipet til Norge via den russiske Nordøstpassasjen, på lekteren «Jensen» når isen hadde gått i august 2017. Ekspedisjonen fikk ikke tillatelse, og ville i stedet gå via Nordvestpassasjen og Grønland. Etter overvintring der var planen å komme til Vardø 18. juli 2018, på dagen hundre år etter at «Maud» la ut på ekspedisjonen. 
Slepet fra Cambridge Bay begynte 1. september 2017 da isforholdene var gunstige.
Slepet overvintret ved Aasiaat på vestsiden av Grønland. Vraket ble slept over Atlanterhavet sommeren 2018. Tidsplanen strakk ikke til for det planlagte anløpet i Vardø, og «Maud» kom til Bergen som første norske havn. Deretter anløp hun Arendal, før siste strekk mot Vollen i Asker, der hun ankom 18. august 2018.
19.august 2018 ankom hun for første og siste gang på besøk til Uranienborg (museum) på Svartskog før hun fortsatte til Tofte i Hurum der hun ligger i påvente av bygging av et «Maud»-hus i Vollen.
Epacroplon

Utseende

Nokså små, spinkle, blanke, mørkt brunlige trebukker. Antennene er tynne og litt lengre enn kroppen. Pronotum er nesten sylindrisk (ganske svakt tønneformet), dekkvingene er jevnbrede og ender i spiss tann. De er mønstret i svart, rødbrunt og gulhvitt. Beina er nokså lange.

Utbredelse

Slekten er utbredt i Sør-Amerika (Brasil, Paraguay, Argentina og Bolivia)
Steinberg

Steinberg er et lite tettsted i Nedre Eiker som ligger mellom Mjøndalen og Hokksund, med drøyt 1000 beboere. Steinberg har et galleri, Gulden kunstverk, og en barneskole.
Steinberg IF har egen fotballbane og klubbhus.
Psilanderaffæren

Psilanderaffæren var en hendelse som inntraff i Skálafjørður nær Tórshavn på Færøyene den 20. juni 1940 da de fire svenske jagerne HMS «Psilander», «Puke», «Romulus» og «Remus» ble oppbrakt av den britiske flåten. Hendelsen skal ha blitt utløst av britenes uro for at den tyske flåten ellers ville oppbringe jagerne og ta dem i tysk tjeneste når de forlot Nordsjøen. De fire jagerne var nylig innkjøpt i Italia og var underveis fra La Spezia til Göteborg da de ble oppbrakt.
2. juli 1940 ble fartøyene tilbakelevert til de svenske besetningene, og fartøyene ankom til Gøteborg 10. juli 1940. Hendelsen medførte at det allerede tyskvennlige svenske offiserskorpset ble fiendtlig innstilt overfor Storbritannia og særlig overfor den britiske marinen. Dette voldte senere britene problemer under Operation Rubble og Operation Performance.
Shinichi Fujita

Karriere

Shinichi Fujita startet sin profesjonelle karriere i Kawasaki Frontale i 1996. Han har også spilt for Albirex Niigata og Ventforet Kofu.
Badgam (distrikt)

Demografi

Ved folketellingen i 2011 var det 735 753 innbyggere i distriktet, mot 607 181 i 2001. Den urbane befolkningen utgjør 11,74 % av befolkningen.
Barn i alderen 0 til 6 år utgjorde 20,69 % i 2011. Antallet jenter i den alderen per tusen gutter var 832.
Laterina

Frazioni

Kommunen omfatter følgende frazioni:
Casanuova, Latereto, Ponticino, Vitereta
HVB «Southern Spray»

HVB «Southern Spray» var en hvalbåt bygd i 1925 ved Smith's Dock Co Ltd., Middlesborough i England for Southern Whaling and Sealing Company. Dette selskap var eid av Unilever. Båten ble registeret i Cape Town ved levering.
Dette var den første hvalbåten med krysserhekk og fritthengende ror, noe som forbedret fartspotensialet, det var den første med Bofors bakladerkanon og den var blant de første hvalbåtene som hadde oljefyrt kjele.
Under andre verdenskrig seilte «Southern Spray» i krigstjeneste for Royal Navy. Hun ble solgt til Chr. Salvesen Ltd. i 1941. Etter krigen var hun i fangst for eier til 1961. Da ble fartøyet senket med hensikt 22. februar utenfor Leith Harbour på Sør-Georgia.
Scott Fraser

Karriere

Fraser debuterte i verdenscupen i 2006. Hans første VM løp han i Kiev i 2007. Høydepunktet i Frasers karriere kom under VM i finske Vuokatti i 203. Da løp han inn til sølvmedalje på sprinten bak hjemmehåpet Mårten Boström. 4.-plass på sprint fra VM i Lausanne i 2012 og 6.-plass på langdistanse fra VM i Trondheim i 2010 er andre topplasseringer skotten har fra verdensmesterskap.
I EM i orientering i latviske Ventspils i 2008 ble Fraser nummer fire på sprinten. Han har ytterligere én fjerdeplass i Verdenscupen. Den tok han under Nordic Orienteering Tour i 2011. Fraser ble nummer fem på EM-sprinten i Falun i 2012.
Tomaszów Lubelski

Tomaszów Lubelski (ukrainsk: Томашів, Tomashiv) er en by i Lublin voivodskap i det sørøstre Polen. Tomaszów Lubelski, som fikk byprivilegier i 1621, har 20 222 innbyggere (år 2006).

Historie

Byen ble grunnlagt på slutten av 1500-tallet av Jan Zamoyski under navnet Jelitowo. Den har hatt sitt nåvbærende navn siden 1613, da den ble oppkalt etter Zamoyskis sønn, Tomasz Zamoyski. Den fikk byrettigheter i 1621.
I 1772 ble den del av det østerrikske Galizien, men kom så under napoleonskrigene i 1809 som del av kretsen Zamość til hertugdømmet Warszawa, og ble ved Wienerkongressen tildelt det russiskstyrte Kongresspolen.
I området rundt byen var det tunge kamper i 1914 under første verdenskrig mellom russiske og østerrikske styrker.
Opp gjennom historien har byen hatt et betydelig innslag av jøder. De utgjorde over 5.000 i 1939 ved utbruddet av annen verdenskrig, da om lag halve befolkningen. Byen ble bombet, og havnet under tysk okkupasjon etter invasjonen av Polen i 1939.
Senere tvangf nazistene den jødiske befolkning inn i en ghetto i byen. Så ble de ført bort og utryddet i tilintetgjørelsesleiren Bełżec, noen få kilometer unna.
Suishu

Suishu (tradisjonell kinesisk: 隋書, forenklet kinesisk: 隋书, pinyin: Suīshū) er et av den store kinesiske historieverker. Det er Tangdynastiets offisielle historie over det forutgående Suidynastiet. Verket var ferdig i 636. Redaktør under arbeidet var Wei Zheng.
Verket består av 85 kapitler, inndelt i tre deler, der den første handler om keiserne og høyadelens liv, mens de andre har friere temaer.
I boken fremgår det at matematikeren Zu Chongzhi (429-500) klarte å beregne verdien av pi til syvende desimal (3,1415927). Det var et rekord som skulle stå seg i 1000 år.
Nora synger Prøysen

Nora synger Prøysen er et musikkalbum med Nora Brockstedt, utgitt i 1971. Albumet er produsert av Johnny Sareussen.
Viva la Vom

Viva la Vom er et musikkalbum av bandet Vom utgitt i 2010 på Duplex Records (GTDCD 6014).

Singler

"Chef! Chef! Chef!" (Duplex Records 2010, GTDS 115)
Isepeolini

Levevis

Isepeolini er, såvidt man vet, alle gjøkbier (kleptoparasitter), det vil si at de legger sine egg i reirene til andre bier, og larvene lever av pollen og nektar samlet til vertens larver. Kjente verter er i slektene Canephorula (Eucerini) og Colletes (Colletinae).

Utbredelse

Isepeolini har en ganske begrenset utbredelse i det sørlige Sør-Amerika. Alle de 21 kjente artene er funnet i Argentina.
Stolssvaoverbygget

Stolssvaoverbygget er et 71 meter langt rasoverbygg på tidligere europavei 136 i Rauma kommune i Møre og Romsdal. Det ble erstattet i 2014 av Vågstrandtsunnelen.
Mikhail Pusjkov

Mikhail Pusjkov var en russisk offiser og administrator, og guvernør for det russiske Guvernementet Livland i perioden 1901–1905.
Charles Simon Clermont-Ganneau

Bakgrunn

Charles-Simon Clermont-Ganneau studerte orientalske språk i Paris ved École des langues vivantes.

Forskerkarriere

Han ble i 1867 sekretær og dragoman (tolk) ved det franske konsulat i Jerusalem. Clermont-Ganneau innla seg her stor fortjeneste ved å oppdage, utgi og tolke den berømte Mesa-innskriften fra Dhiban i Moabitterlandet; hans oversettelse (i Revue Archéologique 1870) var av høy kvalitet. 
I 1871 oppdaget han i Jerusalem en advarselsinnskrift som hadde hengt på balustraden utenfor det andre tempelet i Jerusalem. Innskriften var på gammelgresk, og advarte hedninger mot å betre tempelgrunnen. Det stod at dersom de trosset forbudet og likevel gikk inn, ville de bli straffet med døden om de ble tatt. Tavlen som Clermont-Ganneau fant og oversatte, havnet senere i Istanbuls arkeologiske museum. 
I 1873 ble han dragoman ved det franske gesandtskap i Konstantinopel. Gjentatte ganger ble han sendt til Syria og andre områder såvel av Frankrike som av England i vitenskapelige øyemed. På oppdrag av Palestine Exploration Fund i 1874 undersøkte han blant annet klippegraver rundt Jerusalem og likeså Paternosterkirken der, og gravde i Emmaus Nikopolis. I 1873/1874 identifiserte stedet for det bibelske Gezer, som han også utgravde.  I 1880 ble han konsul i Jaffa. Han ledet også ekspedisjoner til  Syria (1881), Kreta (1895) og Elephantine (1906 til 1908).
Charles-Simon Clermont-Ganneau påviste at alle de potteskår med moabittiske innskrifter som museet i Berlin hadde kjøpt, og hvis ekthet ble forfektet av tyske lærde, i realiteten var falske. Han utga i 1885 boken Les fraudes archéologiques en Palestine om dette. 
I 1889 ble han medlem av Institut de France og i 1890 professor i semittisk epigrafikk og arkeologi ved Collège de France. 
I 1903 var Clermont-Ganneau sentral i teamet som undersøkte den såkalte Saitafernes tiara, som Louvre-museet hadde kjøpt for 200.000 francs. Museet stilte ut tiaraen som en antikk hodepryd. Dette var det mange som trakk i tvil, og ettersom diskusjonen om hvor tiaraen egentlig stammet fra gikk stadig høyere, besluttet den franske regjeringen å nedsette en kommisjon som skulle undersøke gjenstanden, og satte Clermont-Ganneau til å lede kommisjonen. Resultatet ble at tiaraen ble erklært for å være et moderne russisk fabrikat. 
Blant Clermont-Ganneaus bokutgivelser kan nevne Album d'antiquités orientales fra 1897, og i 1888 startet han å gi ut Recueil d'archéologie orientale, der han dekket de nyeste oppdagelser, særlig de østerlandske innskrifter. Siden 1900 var han formann og leder for utgivelsen av Répertoire d'épigraphie sémitique. I det franske institutt fortsatte Clermont-Ganneau å  (utgitte i Compte-Rendu); blant annet behandlet han papyrusene fra Elefantine.
EM i friidrett 2018 – Spydkast menn

Kvalifikasjonskrav

Kvalifikasjonskravet for spydkast menn var: 80,00.
Pareunidia

Utbredelse

Arten er bare kjent fra Zimbabwe.
Virtuelt filsystem

Et virtuelt filsystem er et abstraksjonslag på toppen av et konkret filsystem, som tillater ulike klientapplikasjoner å aksessere forskjellige typer filsystemer på en uniform måte. Et virtuelt filsystem kan brukes til å aksessere utstyr lokalt og i et nettverk transparent uten at klienten merker forskjellen. Det kan brukes som en bru mellom Microsoft Windows, Mac OS og Unix, slik at applikasjoner kan aksessere filer på disse systemene uten å vite hvilken type operativsystem eller filsystem de har tilgang til.
Hannelore Kraft

Utdannelse

Etter gymnaset (abitur) i 1980 utdannet Hannelore Kraft seg til bankfunksjonær. Hun er diplomøkonom fra universitetet i Duisburg og har dessuten studert ved King’s College London.

Privatliv

Hannelore Kraft gift og har en sønn. Etter å ha gått ut av den romersk-katolske kirke meldte hun seg senere inn i den evangeliske kirke.
Bergensposten (tidsskrift)

Bergensposten er navnet på et tidsskrift som Statsarkivet i Bergen har gitt ut siden 1998, nå med tre nummer i året. Bladet kommer ut både på papir og på nett.
Pseudostilpnaspis

Utseende

Nokså små til middelsstore, avlangt ovale, blankt rødlige (i alle fall på døde eksemplarer) skjoldbiller. Antennene er tynne, 11-leddete, omtrent halvparten så lange som kroppen. Pronotum er bredt rundet, mye bredere enn langt, grunt innskåret foran. Dekkvingene er rundede, uten utvidete sidekanter, med 10 fine punktrader.

Levevis

Både larver og voksne lever på planter og eter fra dem. De er funnet på palmer.

Utbredelse

Slekten er kjent fra Belize i nord til Colombia i sør.
Crying Time

«Crying Time» er en amerikansk sang fra 1964, skrevet av countryartisten Buck Owens.
Owens selv spilte inn en versjon på plate, men den mislyktes i å komme på platelistene. En coverversjon av «Crying Time» ble så innspilt av Ray Charles med The Ray Charles Orchestra, the Jack Halloran Singers og the Raelettes. Den ble utgitt på singlen ABC-Paramount 45-10736 i 1966. Produsent var Sid Feller. Denne versjonen viste seg å bli en hit.
Charles' versjon av «Crying Time» vant to Grammy Awards i 1967 i kategoriene Best R&B Recording samt Best R&B Solo Performance.
Charles hadde til hensikt at hans versjon av Owens' sang skulle være en tributt til den countrymusikkstilen han verdsatte (Charles hadde suksessfullt gjort coverversjoner av countrysanger i fortiden, slik som «I Can't Stop Loving You». Han er sitert for å ha sagt at han ikke spilte inn «Crying Time» og andre countrysanger, skrevet av Owens, av «manglende respekt [sic] for Buck. Jeg er gal etter Buck. Men jeg hørte noe som passet min stil. Nøkkelen var å beholde min stil, mens jeg så min stil virke på forskjellige måter».
Ray Charles og Barbra Streisand fremførte sangen som en duett på hennes album Barbra Streisand…and Other Musical Instruments (1973). Denne coverversjonen var også med i episoden The Glass is Always Cleaner i NBCs dramaserie Las Vegas. Streisand hadde med en soloversjon av sangen på sitt album ButterFly (1974).
Commander Cody and His Lost Planet Airmen hadde en liveversjon på deres album Live from the Deep in the Heart of Texas (1974).
Den nederlandske sangeren André Hazes har også spilt den inn. Sangen ble utgitt på hans bluesalbum Dit Is Wat Ik Will som «Jammer (It's a Pity)», en Jan Akkerman-assisert advarsel mot forurensning av jorden. Den ble også utgitt på single, med en ikke-oversatt versjon av «Working in a Coal Mine» på den andre siden.
Wanda Jackson og Elvis Costello spilte inn en versjon. Den finnes på Jacksons album Heart Trouble (2003).

Svensk versjon

Kjell Samuelson har skrevet en svensk tekst. Den svenske tittelen er «Hela livet leker».

Norsk versjon

Tom Harry Halvorsen har skrevet en norsk tekst. Hans norske tittel er «Nå er det over».
Umulige Julie

Umulige Julie var en norsk tegneserie av Arvid Michelsen, utgitt som julehefte. Heftene om den eventyrlystne Julie utkom kun i fire nummer, 1954, 1955, 1956 og 1958.
Synkronsvømming under Asialekene 1998

Synkronsvømming under Asialekene 1998. Synkronsvømming var en av flere sporter under de 13. Asialekene som ble arrangert i Bangkok i Thailand. Det var andre gangen synkronsvømming var med på programmet i Asialekene. Det var to øvelser, kun for damer, solo og duett. Konkurransene ble avviklet i perioden 13. til 15. desember 1998. Det var 16 utøvere fra sju nasjoner som deltok. Japan ble beste nasjon, de vant begge gullmedaljene.
Santa Fe (Cebu)

Santa Fe (Bayan ng Santa Fe) er en kommune på Filippinene. Kommunen tilhører provinsen Cebu. Folkemengden var på 28 603 innbyggere.
Kinatarkan Island og Hilantagaan Island tilhøer kommunen.
Kenta Shimaoka

Karriere

Kenta Shimaoka startet sin profesjonelle karriere i Sagan Tosu i 1996.
I Got Lost in His Arms

«I Got Lost in His Arms» er en amerikansk sang med melodi og tekst av Irving Berlin. Den var med i musikalen Annie Get Your Gun (1946).
Sangen ble fremført av rollefiguren Annie Oakley. Oakley ble spilt av Ethel Merman

Norsk versjon

Hartvig Kiran har skrevet en nynorsk tekst. Den nynorske tittelen er «Alt er tapt».
Opeth

Opeth blir dannet

Opeth ble opprinnelig etablert som et death metal-band i 1990 i Stockholm, Sverige, av vokalist David Isberg. Isberg spurte tidligere Eruption-medlem Mikael Åkerfeldt å bli med i bandet som bassist. Da Åkerfeldt dukket opp på bandøvingen dagen etter Isberg inviterte ham, var det klart at Isberg ikke hadde fortalt bandmedlemmene, inkludert daværende bassist, at Åkerfeldt skulle bli med. Den påfølgende krangelen førte til alle medlemmene, bortsett fra Isberg og Åkerfeldt, forlot bandet for å jobbe på et eget prosjekt. Bandet fikk navn etter ordet «Opet», tatt fra Wilbur Smith-romanen Sunbird. I denne romanen er Opet navnet på en by på Månen.
Isberg og Åkerfeldt rekrutterte trommeslageren Anders Nordin, bassisten Nick Doring og gitaristen Andreas Dimeo. Doring og Dimeo forlot bandet etter første opptreden, misfornøyd med bandets langsomme fremgang, og ble erstattet av gitaristen Kim Pettersson og bassisten Johan DeFarfalla. Etter neste show forlot DeFarfalla Opeth og reiste til Tyskland av personlige årsaker, og ble erstattet av Åkerfeldt venn, bassisten Peter Lindgren. Hovedgitarist Pettersson forlot bandet etter neste øving og Lindgren byttet til gitar. Isberg sluttet i 1992 for å bli med i Liars in Wait.
Med tre medlemmer i bandet overtok Åkerfeldt rollen som vokalist, og trioen brukte de neste årene på å skrive og øve inn nytt materiale. Gruppen begynte å fokusere mindre på harde riff, aggresjon og typiske death metal-trekk, og inkorporerte akustiske gitarer og jazz-, prog- og blues-inspirerte partier i musikken, og det var i denne perioden utviklet «kjerneideen» i sitt lydbilde. Bandet fikk i 1994 platekontrakt med Candlelight Records, og jobbet med debuten fram til 1995. Tidligere bassist Johan DeFarfalla spilte som sessionmusiker i denne perioden, men ble ikke tatt opp som et fast medlem igjen.
Quinton Fortune

Biografi

Fortune reiste fra Sør-Afrika da han var 14 år og flyttet til England der han spilte for Tottenham Hotspurs juniorlag, men han klarte aldri å nå seniornivå hos Tottenham. Etter dette flyttet han til Spania, og spilte for Atlético Madrid.
Manchester United FC kjøpte ham fra Atlético Madrid den 1. august 1999. Første gangen han spilte for klubben var mot Newcastle United den 30. august 1999.
Til å begynne med ble Fortune hentet til United som en som skulle overta etter Ryan Giggs, og var han var en tøff thought, og framfor alt en venstre-angripende midtbanespiller. Fortune viste seg imidlertid å være en dyktig og spesialisert utøver på mange områder på banen. Det var Fortunes styrke som forsvarer som Sir Alex Ferguson stole mest på, og Fortune ble ofte tatt i bruk som midt-forsvarsspiller eller en solid venstre-back.
Fortune ble sluppet av Manchester United i 2006. Han ble tilbudt en kontrakt med Celtic F.C., men godtok ikke lengden på kontrakten. Han ble også knyttet til Manchester City og Bolton Wanderers.
Bolton tok ham til «prøvespilling» sommeren 2006 og signerte med den etter han hadde imponert på sommerleiren deres i Sveits. 26. juli 2006 signerte han en ettårskontrakt med Bolton.
Fortune spiller også for Sør-Afrika, og spilte i verdensmesterskapene i 1998 og 2002.
Fortune har også en fotballklubb i Sør-Afrika kalt FC Fortune, nå kjent som Western Province United.
Sevliden

Sevliden eller Sevle`n er tittelen på en slått fra Telemark og Numedal som finnes i en rekke varianter. Navnet skriver seg fra et sagn eller overlevert fortelling.
Sevliden het egentlig Ola Olsson Sevlid og levde fra 1808 til 1834. Han var en villstyring og slåsskjempe, men også en god lausdanser, fra Nore i Numedal. Han kom i slagsmål med kramkaren Torleiv Gjermundson Ketilsland fra Veggli i 1832, og kom til å drepe ham. Dette ble Sevliden dømt til døden for, og henrettelsen fant sted på Stengelsrudmoen, ikke langt fra Kongsberg.
Før halshoggingen kom det en prest til ham og spurte om han skulle be for ham, men Sevliden avviste dette med orda: "Eg tenkjer nok Sevliden greier seg sjøl". Så trallet han på hallingen som siden har båret navnet hans. Noen sier at han gjorde et hallingkast på vollen før han gikk til retterstedet. Andre sier at leppene fortsatte å bevege seg etter at hodet var hugget av. 
Truls Ørpen fortalte at eldre folk i Krødsherad tralla stevet med ordene: Eg tenkjer nok Sevliden vågar seg sjøl. Etter årstallene å dømme, kam Ørpen ha møtt folk som har opplevd hendelsen. Henrettelsen fant sted vel 50 år før han ble født.
Den mest kjente varianten av slåtten ble bygget ut av Svein Løndal, og ytterligere definert av sønnen Kjetil Løndal. Slåtten er et bravurnummer på hardingfele, og regnes som en teknisk utfordring og et svennestykke for ambisiøse spelemenn. Torgeir Straand opptrådte med slåtten på Talentiaden på 1990-tallet.
Kilde: Svale Solheim: Slåttesegner.
Alcine

Alcine er en tragédie en musique-opera med prolog og fem akter med musikk av den franske komponisten André Campra og libretto av Antoine Danchet.
Librettoen er basert på Cantos IV, VI og VII fra Ludovico Ariostos episke dikt Orlando furioso og omhandler trollkvinnen Alcines kjærlighet til paladinen Astolphe (Astolpho).

Oppføring

Alcine ble første gang oppført ved Académie royale de musique 15. januar 1705. Uroppførelsen fikk en dårlig mottakelse.
Skyttergrav

En skyttergrav er en feltbefestning til dekning mot fiendtlig ild og til sikring av ildgivning.
Skyttergraver ble brukt mye under første verdenskrig, særlig på Vestfronten i Frankrike.